Creating Keep---walking - Hattrick
Retrieved from "https://wiki.hattrick.org/wiki/Keep---walking" [64% OFF] 2020 Half Zipper Letter Graphic Print Color Block Splicing Hoodie In BLACK | ZAFUL Israel
Hoodies & Sweatshirts / Half Zipper Letter Graphic Print Color Block Splicing Hoodie
Fit EU Size:46 Chest:47.24 Length:26.77 Shoulder Width:24.8 Sleeve Length:22.44.(In inches)
Jan. 11, 2020 at 04:38:14 AM
Black HoodiesOcean HoodiePrinted HoodieBatwing HoodieGeometric HoodiesEthnic HoodiesOmbre SweatshirtWhite Plaid Hoodie Posted on May 21, 2018 May 5, 2018 by Abel-Tasos Gkiouzelis
PreviousHeilige Albanus (Albaan) van Engeland, eerste Britse christelijke martelaar (+250) ╰⊰¸¸.•¨* Dutch Subspesie: H. s. sapiens
Die menslike liggaam se vermoë om by verskillende soorte omgewingstres aan te pas is merkwaardig, en dit laat mense toe om by ’n groot verskeidenheid temperature, humiditeite en hoogtes te woon. As gevolg hiervan is die mens ’n kosmopolitaanse spesie wat in feitlik alle wêreldstreke voorkom, insluitende tropiese reënwoude, woestyne, arktiese streke en dig bevolkte stede. Die meeste ander spesies is beperk tot ’n paar geografiese gebiede vanweë ’n beperkte mate van aanpasbaarheid.
Mense van dieselfde geslag is geneties 99,9% identies. Daar is ’n uiters klein variasie tussen geografiese bevolkings; die grootste variasie kom voor op ’n persoonlike vlak binne plaaslike bevolkings. Van die 0,1% menslike genetiese differensiasie kom 85% voor in enige plaaslike bevolking, hetsy Italianers, Koreane of Koerde. Twee lukraak gekose Koreane kan geneties in dieselfde mate verskil as ’n Koreaan en ’n Italianer.
Huidige genetiese navorsing dui aan die grootste genetiese verskille kom voor in mense in Afrika. Die genetiese struktuur van Afrikane is teruggespeur na 14 voorouergroepe. Hoe verder bevolkings van Afrika af is, hoe minder verskil hulle geneties; dit is vermoedelik vanweë bottelnekke tydens menslike migrasies. Omdat mense die langste in Afrika gewoon het, het ’n groter diversiteit in dié bevolkings ontstaan. Omdat net ’n klein deel van Afrika se bevolking uit die kontinent migreer het, het hulle net ’n deel van die oorspronklike Afrika- genetiese variëteit met hulle saamgeneem. Afrika-bevolkings het genetiese allele wat nêrens anders in die wêreld aangetref word nie, maar alle allele wat buite Afrika aangetref word, kom ook in Afrika voor.
Aanpasbaarheid onder mense verskil beide van persoon tot persoon en van bevolking tot bevolking. Die kliniese geografiese genetiese variasie word verder gekompliseer deur migrasie en die vermenging van bevolkings sedert prehistoriese tye.
Menslike variasie is hoogs nie-ooreenstemmend: Die meeste gene word nie saam oorgeërf nie. Vel- en haarkleur hou nie verband met lengte, gewig of atletiese vermoëns nie. Mense met donker velle in Afrika, Australië en Suid-Asië is nie naby verwant aan mekaar nie. Pigmeë in Suidoos-Asië het soortgelyke fisieke eienskappe as dié in Afrika: kort lywe, donker velle en krulhare. Hulle is egter geneties nie naby verwant nie.
Die menslike brein, die fokuspunt van die sentrale senuweestelsel, beheer die perifere senuweestelsel. Benewens die beheer van die "laer", onwillekeurige of hoofsaaklik outonome aktiwiteite soos asemhaling en vertering, is dit ook die ligging van "hoër" funksies soos gedagtes, redenasie, bewussyn en abstrakte denke. Hierdie kognitiewe prosesse word saam met die gedragsgevolge daarvan in psigologie bestudeer.
Mense is gewoonlik bedags bedrywig. Die algemene slaapbehoefte is tussen sewe en nege uur per dag vir ’n volwassene en tussen nege en tien uur vir ’n kind; ouer mense slaap gewoonlik tussen ses en sewe uur. Hoewel baie mense minder slaap, kan te min slaap negatiewe gesondheidsgevolge hê. Net vier uur slaap per dag kan veranderings in die fisiologiese en geestelike toestand hê, insluitende ’n swakker geheue, moegheid, aggressie en liggaamlike ongemak. Tydens slaap droom mense. Dan ervaar hulle sintuiglike beelde en klanke in ’n volgorde wat hulle gewoonlik ervaar as ’n skynbare deelnemer eerder as ’n waarnemer. Droom word deur die pons gestimuleer en vind meestal plaas tydens die vinnige-oogbewegingsfase, of REM-fase, van slaap.
Mense is een van net ’n paar spesies wat voldoende selfbewustheid het om hulself in ’n spieël te herken. Op 18 maande is die meeste kinders al bewus daarvan dat die beeld in ’n spieël nie iemand anders is nie.
Vir mense het seksualiteit belangrike sosiale funksies: Benewens vir voortplanting, skep dit fisieke intimiteit, bande en hiërargieë onder individue. Die geslagsdrang, of libido, word beskou as ’n liggaamlike behoefte wat dikwels gepaardgaan met sterk emosies soos liefde, ekstase en jaloesie. Seksualiteit in die menslike spesie word weerspieël deur ’n aantal fisieke eienskappe, waaronder verborge ovulasie, die ontwikkeling van ’n eksterne skrotum en (onder ape) ’n relatief groot penis wat dui op spermmededinging, die afwesigheid van ’n penisbeen, permanente sekondêre seksuele eienskappe en die vorming van pare wat gebaseer is op seksuele aantrekkingskrag as ’n algemene sosiale struktuur. Anders as ander primate wat gewoonlik wys hulle is bronstig, het vroue geen sigbare tekens van ovulasie nie en ondervind hulle seksuele begeerte buite die tydperke waarin hulle vrugbaar is. Dit wys daarop dat menslike seksualiteit ’n lang evolusiegeskiedenis het.
Die mens se reaksie op seksuele begeerte word gewoonlik beïnvloed deur sosiale norme. Beperkings word dikwels bepaal dur godsdiens of sosiale gebruike. Die beroemde navorser Sigmund Freud het geglo die mens word veelvormig pervers gebore, wat beteken verskeie voorwerpe kan ’n bron van plesier wees. Volgens hom gaan die mens ná geboorte deur vyf fases van psigoseksuele ontwikkeling, en hy kan op enige fase fikseer vanweë verskeie traumas tydens die proses. Vir Alfred Kinsey, nog ’n invloedryke seksnavorser, kan ’n mens op enige plek op ’n skaal van seksuele oriëntasie lê en net ’n klein minderheid van mense is ten volle heteroseksueel of homoseksueel. Onlangse neorologiese en genetiese studies dui daarop die mens kan met ontvanklikheid vir verskeie seksuele neigings gebore word.
Bevolkings- digtheid 15/km2 volgens totale gebied
Wêreld se grootste stede Tokio, Delhi, Sjanghai, Mumbai, São Paulo, Beijing, Meksikostad, Osaka, Kaïro, New York-Newark, Dhaka, Karatsji, Buenos Aires, Kolkata, Istanboel, Chongqing, Lagos, Manila, Guangzhou, Rio de Janeiro, Los Angeles-Long Beach-Santa Ana, Moskou, Kinshasa, Tianjin, Parys, Shenzhen, Djakarta, Bangalore, Londen, Chennai, Lima
Mees gesproke plaaslike tale Chinees, Spaans, Engels, Hindi, Arabies, Portugees, Bengaals, Russies, Japannees, Javaans, Duits, Pandjabi, Telugu, Marathi, Tamil, Frans, Viëtnamees, Koreaans, Oerdoe, Italiaans, Indonesies, Persies, Turks, Pools, Oriya
Gewildste godsdienste Christendom, Islam, Hindoeïsme, Boeddhisme, Sikhisme, Judaïsme, Baha’i
Hoewel baie spesies kommunikeer, is taal uniek aan die mens. Anders as die beperkte stelsels van ander diere, is die mens se taal oop – ’n oneindigende aantal bedoelings kan weergegee word deur ’n beperkte getal simbole te kombineer. Dit kan ook gebruik word vir gebeure en voorwerpe wat nie tot die hede behoort nie, maar in die gedeelde verbeelding bestaan. Dit verskil van ander vorme van kommunikasie deurdat dit nie tot ’n sekere medium beperk is nie – dieselfde idees kan verbaal, skriftelik, deur gebaretaal of met braille weergegee word. Taal bind nasies, kulture en etniese groepe saam. Die uitvinding van skryfstelsels minstens 5 000 jaar gelede het die mens in staat gestel om taal op materiale te verewig en het gelei tot ’n groot tegnologiese voorsprong. Sowat 6 000 verskillende tale word tans gepraat, en nog duisende het uitgesterf.
Etniese groepe stem dikwels ooreen met die een of ander vorm van politieke organisasie soos ’n stam, stadstaat of nasie. Hoewel etniese groepe deur die geskiedenis ontstaan en verdwyn, glo sulke groepe dikwels hul geskiedenis strek tot ver in die verlede. Dit help om ’n sosiale identiteit te vorm en solidariteit tussen lede van ’n etnies-politieke eenheid te skep. Hierdie verenigende aspek hou ook verband met die opkoms van die nasiestaat as die belangrikste vorm van politieke organisasie in die 19de en 20ste eeu.
Gemeenskap is die stelsel organisasies en instellings wat ontstaan uit die wisselwerking tussen mense. In ’n gemeenskap kan mense verdeel word in verskillende groepe volgens hul inkomste, rykdom, mag, reputasie, ens., maar die struktuur van sosiale lae en die mate waarin mense daarin rondbeweeg, verskil, veral tussen moderne en tradisionele gemeenskappe.
Oorlog is ’n toestand van georganiseerde gewapende konflik tussen state of ander magte. Dit word gebruik om militêre doelwitte af te dwing. Ander, spontane konflikte soos rebellies en opstande word nie as oorlog beskou nie. Rewolusies kan niegewelddadig wees, of ’n georganiseerde en gewapende opstand wat dui op ’n staat van oorlog. In die 20ste eeu het na raming tussen 167 miljoen en 188 miljoen mense in oorloë gesterf. ’n Algemene definisie van oorlog is ’n reeks militêre veldtogte tussen minstens twee opponerende kante weens ’n dispuut oor byvoorbeeld soewereiniteit, grondgebied, bronne of godsdiens. ’n Oorlog tussen interne elemente van ’n staat is ’n burgeroorlog.
Steengereedskap is minstens 2,5 miljoen jaar gelede al deur proto-mense gebruik. Die beheerde gebruik van vuur het sowat 1,5 miljoen jaar gelede begin. Sedertdien het die mens geweldige vooruitgang gemaak en ingewikkelde tegnologie ontwikkel om gereedskap te maak om hul lewe te vergemaklik en hul kultuur uit te brei. Groot spronge in tegnologie sluit in die uitvinding van landbou in wat bekend is as die Neolitiese Rewolusie en van outomatiese masjiene in die Nywerheidsrewolusie.
Deur die geskiedenis het mense hul voorkoms verander deur klere en bykomstighede te dra, deur hul hare te knip of te skeer en deur middel van liggaamsmodifikasies.
Laasgenoemde is die doelbewuste verandering van die liggaam om niemediese redes, soos estetika, seksuele voordeel, rites, godsdiensredes, om groepsaffiliasie te toon, liggaamskuns te skep, te skok of jouself uit te druk. In ’n breë sin beteken dit plastiese snykunde, sosiaal aanvaarbare versierings soos in gaatjies in die ore, en godsdienstige rituele soos besnydenis.
Godsdiens word gewoonlik gedefinieer as ’n geloofstelsel wat verband hou met die bonatuurlike, heilige of goddelike, asook die praktyke, waardes, instellings en rituele wat met die geloof verbind word. Die evolusie en geskiedenis van die eerste godsdienste het in onlangse jare velde van aktiewe wetenskaplike navorsing geword. Deur die eeue het godsdiens baie vorme aangeneem wat van kultuur tot kultuur en individu tot individu verskil. Van die belangrikste sake wat godsdienste ondersoek, sluit in die lewe ná die dood of die hiernamaals, die oorsprong van die lewe, die aard van die heelal en sy uiteindelike lot, en wat moreel of immoreel is. ’n Gemeenskaplike bron van hierdie antwoorde is die geloof in bosintuiglike goddelike wesens soos gode of ’n enkele God, hoewel nie alle godsdienste teïsties is nie. Spiritualiteit, geloof of sielsake is van die baie verskillende benaderings van mense om basiese vrae te beantwoord oor die mensdom se plek in die heelal, die doel van die lewe en die ideale manier om ’n mens se lewe te lei. Hoewel hierdie onderwerpe ook in filosofie en in ’n mate in wetenskap ondersoek word, is spiritualiteit uniek in die sin dat dit op mistieke of bonatuurlike begrippe fokus soos karma en God.
Dit is moeilik om die presiese omvang van godsdienstigheid te meet, maar die meerderheid mense hang die een of ander godsdienstige of spirituele geloof aan. Baie is egter nie godsdienstig nie. Humanisme is ’n filosofie wat die hele mensdom en al die aspekte wat die mens raak, wil saamvat; dit is gewoonlik niegodsdienstig. Die meeste godsdienste kan duidelik onderskei word van wetenskap, op beide ’n filosofiese en metodologiese vlak, maar die twee sluit mekaar nie noodwendig uit nie; baie mense huldig ’n mengsel van godsdienstige en wetenskaplike menings. Die onderskeid tussen godsdiens en filosofie is aan die ander kant soms minder duidelik en die twee word soms verbind in velde soos die filosofie van godsdiens of teologie.
Wetenskap kan in drie groot takke verdeel word: die formele wetenskappe (bv. logika en wiskunde), wat te doen het met formele stelsels; die toegepaste wetenskappe (bv. ingenieurswese en geneeskunde), wat op praktiese toepassing fokus; en die empiriese wetenskappe, wat geskoei is op proefondervindelike waarnemings en op sy beurt ingedeel word in natuurwetenskappe (bv. fisika, chemie en biologie) en sosiale wetenskappe (bv. psigologie, ekonomie en sosiologie). ’n Skynwetenskap is ’n aktiwiteit wat verkeerdelik deur sy aanhangers as wetenskaplik beskou word.
↑ “Hominidae Classification”. Animal Diversity Web @ UMich. URL besoek op 25 September 2006.
↑ 11,0 11,1 11,2 “File POP/1-1: Total population (both sexes combined) by major area, region and country, annually for 1950-2100: Medium fertility variant, 2015–2100”. World Population Prospects, the 2015 Revision. United Nations Department of Economic and Social Affairs, Population Division, Population Estimates and Projections Section: Julie 2015. URL besoek op 2 Oktober 2016.
↑ “Hints of Earlier Human Exit From Africa”. Science News. URL besoek op 1 Mei 2011.
↑ Lowe, David J. (2008). “Polynesian settlement of New Zealand and the impacts of volcanism on early Maori society: an update”. University of Waikato. URL besoek op 29 April 2010.
↑ “'First human' discovered in Ethiopia”. BBC News.
↑ “06.14.99 – Meat-eating was essential for human evolution, says UC Berkeley anthropologist specializing in diet”. Berkeley.edu. 14 Junie 1999. URL besoek op 31 Januarie 2012.
↑ “Meat in the human diet: an anthropological perspective. – Free Online Library”. Thefreelibrary.com. 1 September 2007. URL besoek op 31 Januarie 2012.
↑ Zimmer, Carl (17 Maart 2016). "Humans Interbred With Hominins on Multiple Occasions, Study Finds". The New York Times. Besoek op 17 Maart 2016.
↑ “Western Civilization: Volume A: To 1500”. Cenpage Learning. URL besoek op 11 Julie 2015.
↑ “Greatest Engineering Achievements of the 20th Century”. URL besoek op 7 April 2015.
↑ “GeoHive – Regional Population 1750–2050”. URL besoek op 8 Junie 2016.
↑ “Twentieth Century Atlas – Worldwide Statistics of Casualties, Massacres, Disasters and Atrocities”. URL besoek op 8 Junie 2016.
↑ “Internet Usage Statistics – The Internet Big Picture”. URL besoek op 19 November 2010.
↑ “Reuters homepage”. Reuters. URL besoek op 19 November 2010.
↑ “Natural disasters and the urban poor”. Wêreldbank: Oktober 2003.
↑ Gammon, Katharine. “The 10 purest places on Earth”. NBC.
↑ “Population distribution and density”. BBC.
↑ Nancy Atkinson (26 March 2009). “Soyuz Rockets to Space; 13 Humans Now in Orbit”. Universetoday.com. URL besoek op 10 November 2011.
↑ Kraft, Rachel (11 Desember 2010). “JSC celebrates ten years of continuous human presence aboard the International Space Station”. JSC Features. Johnson Space Center.
↑ “Mission to Mars: Mars Science Laboratory Curiosity Rover”. Jet Propulsion Laboratory. URL besoek op 26 Augustus 2015.
↑ “Touchdown! Rosetta's Philae probe lands on comet”. European Space Agency: 12 November 2014. URL besoek op 26 August 2015.
↑ “NEAR-Shoemaker”. Nasa. URL besoek op 26 Augustus 2015.
↑ "World's population reaches six billion". BBC News. 5 Augustus 1999. Besoek op 5 February 2008.
↑ “UN population estimates.”. Population Division, United Nations. URL besoek op 4 Julie 2013.
↑ Whitehouse, David (19 Mei 2005). "Half of humanity set to go urban". BBC News.
↑ “World Urbanization Prospects, the 2011 Revision”. Population Division, United Nations. URL besoek op 4 Julie 2013.
↑ “Climate Change 2001: Working Group I: The Scientific Basis”. grida.no/. URL besoek op 30 Mei 2007.
↑ “Human Anatomy”. Inner Body. URL besoek op 6 Januarie 2013.
↑ Parker-Pope, Tara (27 Oktober 2009). "The Human Body Is Built for Distance". The New York Times.
↑ 87,0 87,1 87,2 O'Neil, Dennis. “Humans”. Primates. Palomar College. URL besoek op 6 Januarie 2013.
↑ John, Brenman. “What is the role of sweating glands in balancing body temperature when running a marathon?”. Livestrong.com. URL besoek op 6 Januarie 2013.
↑ “Senior Citizens Do Shrink – Just One of the Body Changes of Aging”. News. Senior Journal. URL besoek op 6 Januarie 2013.
↑ “Human weight”. Articleworld.org. URL besoek op 10 Desember 2011.
↑ “Mass Of An Adult”. The Physics Factbook: An Encyclopedia of Scientific Essays. URL besoek op 31 Desember 2017.
↑ Kirchweger, Gina. “The Biology of Skin Color: Black and White”. Evolution: Library. PBS. URL besoek op 6 Januarie 2013.
↑ Therman, Eeva (1980). Human Chromosomes: Structure, Behavior, Effects. Springer US. pp. 112–24. ISBN 978-1-4684-0109-7. doi:10.1007/978-1-4684-0107-3.
↑ “Low Birthweight”. URL besoek op 30 Mei 2007.
↑ Kalben, Barbara Blatt (2002). “Why Men Die Younger: Causes of Mortality Differences by Sex”. Society of Actuaries.
↑ “CIA World Factbook – World entry”. Central Intelligence Agency. URL besoek op 5 Julie 2013.
↑ “U.N. Statistics on Population Ageing”. United Nations: 28 Februarie 2002. URL besoek op 2 April 2005.
↑ Cordain, Loren (2007). "Implications of Plio-pleistocene diets for modern humans". In Peter S. Ungar. Evolution of the human diet: the known, the unknown and the unknowable. pp. 264–65.
↑ Dr. Shafer, Aaron. “Understanding Genetics”. The Tech. Stanford University. URL besoek op 13 Desember 2013.
↑ “Genetic – Understanding Human Genetic Variation”. Human Genetic Variation. National Institute of Health (NIH). URL besoek op 13 Desember 2013.
↑ “Human Diversity – Go Deeper”. Power of an Illusion. PBS. URL besoek op 6 Januarie 2013.
↑ “Chimps show much greater genetic diversity than humans”. Media. University of Oxford. URL besoek op 13 Desember 2013.
↑ O'Neil, Dennis. “Human Biological Adaptability; Overview”. Palomar College. URL besoek op 6 Januarie 2013.
↑ O'Neil, Dennis. “Adapting to Climate Extremes”. Human Biological Adaptability. Palomar College. URL besoek op 6 Januarie 2013.
↑ “Ogden et al (2004). Mean Body Weight, Height, and Body Mass Index, United States 1960–2002 Advance Data from Vital and Health Statistics, Number 347, 27 Oktober 2004.”. (PDF) URL besoek op 27 Julie 2013.
↑ “Gender Differences in Endurance Performance and Training”.
↑ “The Science Behind the Human Genome Project”. Human Genome Project. US Department of Energy. URL besoek op 6 Januarie 2013.
↑ O'Neil, Dennis. “Ethnicity and Race: Overview”. Palomar College. URL besoek op 6 Januarie 2013.
↑ Goodman, Alan. “Interview with Alan Goodman”. Race Power of and Illusion. PBS. URL besoek op 6 Januarie 2013.
↑ Marks, J. (2010) Ten facts about human variation. In: Human Evolutionary Biology, edited by M. Muehlenbein. New York: Cambridge University Press “Archived copy”. URL besoek op 5 September 2013.
↑ “New Research Proves Single Origin Of Humans In Africa”. Science Daily: 19 Julie 2007. URL besoek op 5 September 2011.
↑ O'Neil, Dennis. “Adapting to High Altitude”. Human Biological Adaptability. Palomar College. URL besoek op 6 Januarie 2013.
↑ O'Neil, Dennis. “Overview”. Human Biological Adaptability. Palomar College. URL besoek op 6 Januarie 2013.
↑ O'Neil, Dennis. “Overview”. Modern Human Variation. Palomar College. URL besoek op 6 Januarie 2013.
↑ Jack Palmer. “Consciousness and the Symbolic Universe”. URL besoek op 17 Maart 2006.
↑ “World”. The World Factbook. CIA: 17 Mei 2016. URL besoek op 2 Oktober 2016.
↑ “The World's Cities in 2016”. United Nations.
↑ “Statistical Summaries”. Ethnologue. URL besoek op 10 December 2011.
↑ “CIA – The World Factbook”. Cia.gov. URL besoek op 10 Desember 2011.
↑ Schizzerotto, Antonio. “Social Stratification”. University of Trento.
↑ 191,0 191,1 Margo DeMello (2007). Encyclopedia of Body Adornment. ABC-CLIO. pp. 17–. ISBN 978-0-313-33695-9. Besoek op 6 April 2012.
↑ “Evolutionary Religious Studies: A New Field of Scientific Inquiry”.
↑ “Branches of Science”. University of Chicago.
↑ “Science and Pseudo-Science”.
Ontsluit van "https://af.wikipedia.org/w/index.php?title=Mens&oldid=1976127"